സിസ്റ്റം76

ലാപ്‌ടോപ്പുകൾ, സെർവറുകൾ, ഡെസ്ക്ടോപ്പുകൾ എന്നിവയിൽ ശ്രദ്ധ കേന്ദ്രീകരിച്ചിരിക്കുന്ന ഒരു അമേരിക്കൻ കമ്പ്യൂട്ടർ നിർമ്മാണ കമ്പനിയാണ് സിസ്റ്റം76. ഓപൺ സോഴ്സ് സോഫ്റ്റ്‌വെയറുകൾക്ക് സിസ്റ്റം76 നൽകുന്ന പിന്തുണ വളരെയധികം ശ്രദ്ധിക്കപ്പെട്ടിട്ടുണ്ട്. മാത്രമല്ല, സിസ്റ്റം76 ഉപകരണങ്ങളിൽ പ്രീഇൻസ്റ്റാൾഡ് ആയി ലഭിക്കുന്ന ഒരേയൊരു ഓപ്പറേറ്റിംഗ് സിസ്റ്റം ഉബുണ്ടു മാത്രമാണ്. സിസ്റ്റം76 ഉബുണ്ടു ഡെവലപ്പർ സമ്മിറ്റിന്റെ സ്ഥിരം സ്പോൺസേഴ്സിൽ ഒന്നാണ്. സിസ്റ്റം76ന്റെ ഔദ്യോഗിക ചർച്ചാവേദികൾ ഹോസ്റ്റ് ചെയ്തിരിക്കുന്നത് ഉബുണ്ടു നിർമ്മാതാക്കളായ കാനോനിക്കലാണ്. 2005ൽ സ്ഥാപിക്കപ്പെട്ട ഈ കമ്പനിയുടെ സ്ഥാപകനും സിഇഓയും കാൽ റിച്ചലാണ്. അമേരിക്കയിലെ കൊളറാഡോയിലെ ഡെൻവർ എന്ന പ്രദേശത്താണ് സിസ്റ്റം76 കമ്പനി സ്ഥിതി ചെയ്യുന്നത്. ഉബുണ്ടു സമൂഹത്തിൽ സിസ്റ്റം76 ഒരു പ്രീമിയം ബ്രാൻഡായി പരിഗണിക്കപ്പെട്ടിരിക്കുന്നു. കൊളറാഡോ ഉബുണ്ടു ലോകോയിലെ സജീവാംഗമായ സിസ്റ്റം76 ലോകോ പരിപാടികളും റിലീസ് പാർട്ടികളും സ്പോൺസർ ചെയ്യാറുണ്ട്.

 ഉത്പന്നങ്ങൾ 
സിസ്റ്റം76 ഉത്പന്നങ്ങൾക്ക് ഏതെങ്കിലും ആഫ്രിക്കൻ ജീവിയുടെ പേരാണ് നൽകാറുള്ളത്.
 സെർവറുകൾ 
ഉബുണ്ടു സെർവർ ഓഎസ് പ്രീഇൻസ്റ്റാൾഡ് ആയി നൽകുന്ന ആദ്യത്തെ കമ്പനിയാണ് സിസ്റ്റം76. 2012ൽ പുറത്തിറങ്ങിയ സിസ്റ്റം76ന്റെ മോഡലുകൾക്ക് മികച്ച പ്രതികരണമാണ് ലഭിച്ചത്. ഹാർഡ്വെയർ അനുരൂപതയും ഘടകങ്ങളുടെ ഗുണമേന്മയുമായിരുന്നു ഇതിനുള്ള പ്രധാന കാരണങ്ങൾ.
 എലാൻഡ് പെഡെസ്ട്രൽ
 എലാൻഡ് പ്രോ പെഡെസ്ട്രൽ
 ജക്കാൾ 1യു
 ജക്കാൾ പ്രോ 1യു
 ജക്കാൾ പ്രോ 2യു

 ഡെസ്ക്ടോപ്പുകൾ 
 റേറ്റൽ പെഫോമൻസ്
 വൈൽഡ് ഡോഗ് പെഫോമൻസ്
 ലെപാഡ് എക്സ്ട്രീം
 സേബിൾ കംപ്ലീറ്റ്

 ലാപ്ടോപുകൾ 
 ലേമൂർ അൾട്രാ
 ഗലാഗോ അൾട്രാപ്രോ
 പാൻഗോലിൻ പെഫോമൻസ്
 ഗസെല്ലെ പ്രൊഫഷണൽ
 ബൊണോബോ എക്സ്ട്രീം

 അവലംബം 

 പുറം കണ്ണികൾ 

 നോളജ്76 - സിസ്റ്റം76 വിക്കി 
 ഔദ്യോഗിക ട്വിറ്റർ താൾ
 ഔദ്യോഗിക ഗുഗിൾ+ താൾ
 ഔദ്യോഗിക ഫേസ്ബുക്ക് താൾ

വർഗ്ഗം:കമ്പ്യൂട്ടർ നിർമ്മാണകമ്പനികൾ